# OŠ BLANCA

## Z A P I S N I K

2. seje sveta staršev, ki je bila v torek, 18. decembra 2012 ob 17.uri,

v učilnici geografije.

Prisotni člani sveta staršev: Polona Starič, Petra Županc, Daniel Žniderič, Maja Žibert, Katarina Požun, Marija Dvoršak

(lista prisotnosti je priloga tega zapisnika)

Opravičeno odsotna: Andrej Lisec, Andrej Grilc

Ostali vabljeni: Vincenc Frece, ravnatelj in Gabrijela Lisec, zapisnikarica

Sejo je sklicala predsednica sveta staršev, ga. Petra Županc, ki jo je tudi vodila.

Pred začetkom seje je ugotovila, da je Svet staršev OŠ Blanca sklepčen predstavila dnevni red, na katerega ni bilo pripomb, in sicer

**DNEVNI RED:**

1. Ugotovitev sklepčnosti in potrditev dnevnega reda
2. Pregled in potrditev zapisnika zadnje seje
3. Predlog in mnenje o novih pravilih šolskega reda
4. Obravnava pravil šolske prehrane
5. Predlogi, pobude in vprašanja članov sveta
6. Razno

## K točki 1

Pripomb in dopolnitev na predlagani dnevni red s strani članov sveta staršev ni bilo, zato je bil sprejet v predlagani obliki.

K točki 2

Pregledali smo zapisnik 1. seje.

SKLEP št. 1: Pripomb na zapisnik ni bilo, zato je le-ta soglasno potrjen.

## K točki 3

Predsednica sveta staršev, ga. Petra Županc, prosi za besedo g. ravnatelja, ki pove, da so Pravila šolskega reda na šoli že bila, vendar so bile v njem zapisane določene vsebine, ki bo zakonu notri ne sodijo, zato so potrebne spremembe oz. dopolnitve le-tega. Postopek sprejema Pravil šolskega reda: predstaviti učencem, pridobiti mnenje učiteljskega zbora in svetu staršev, sprejme pa jih svet šole.

Ustavili smo se pri točki 9.1.8. Pravil šolskega reda (str. 9). Član sveta je rekel, naj šola pošlje dopis na Ministrstvo za izobraževanje, znanost, kulturo in šport in jih prosi za razlago oz. pravno pojasnilo: natančna opredelitev kaj so nedovoljeni predmeti, ali ima razrednik pravico vpogleda v učenčevo šolsko garderobno omaro oz. šolsko torbo in ali razrednik pravico do začasnega odvzema nedovoljenega predmeta.

Na strani 8 pa se pri alineji elektronske igrače doda tudi mobitel.

Ko bomo prejeli odgovor iz ministrstva, bomo le-tega posredovali predsednici sveta staršev.

7. točka Pravil šolskega reda (stran 4) – članica sveta vpraša ali se lahko opraviči otrokovo odsotnost tudi telefonsko. Ravnatelj ji pove, da lahko, vendar samo z razrednikom, ki presodi ali govori res s staršem učenca-ke.

Svet staršev sprejme **SKLEP ŠT. 2:** mnenje o novih Pravilih šolskega reda bodo izrekli po prejemu odgovora iz MIZŠK.

### K točki 4

Obravnavali smo predlog Pravil šolske prehrane, katera so tudi posodobljena. Član sveta je vprašal kdo je zadolžen za spremljanje in nadzor živil, kajti v pravilniku ni natančno navedeno. Ravnatelj pove, da je lahko to on sam, vodja prehrane, kuharica oz. komisija. Bomo dodali v pravilnik.

Svet staršev sprejme **SKLEP T. 3:** Daje se pozitivno mnenje k predlogu, z dodano osebo za spremljanje in nadzor živil.

Članica sveta vpraša glede neplačnikov. G. ravnatelj prinese list z odprtimi postavkami: skupni dolg za OŠ je 731 €, za vrtec pa okrog 300 €. Dolg v višini 852,54 € ima ena družina, poslali jim bomo zadnji opomin pred izterjavo dolga, vključili pa bomo tudi Center za socialno delo Sevnica, če bo potrebno.

**K točki 5**

Razprave na to točko dnevnega reda ni bilo.

**K točki 6**

G. ravnatelj pove, da s strani MIZŠK še vedno ni odobreno 44 ur za PB. Iz MIZŠK je prišla na obisk ga. Loborec, ki je za to zadolžena in povedala naj še enkrat preštejemo ure. Po ponovnem štetju smo 2 uri odšteli in sporočili na MIZŠK, vendar še nismo prejeli odgovora.

Svet staršev sprejme **SKLEP št. 4:** zahtevamo, da se vsem učencem od 1. do 5. razreda prizna pravica za PB.

Ravnatelj je povedal, da naj bi vse šole z manj kot 9 oddelki MIZŠK spremenilo v podružnice. Kaj to pomeni za našo šolo še ne vemo. Skupaj z vrtcem sicer imamo 10 oddelkov, a ni nikjer opredeljeno ali se OŠ in vrtec štejeta skupaj. Članica je vprašala ali se da preveriti katere šole so na seznamu za preoblikovanje v podružnice.

G. ravnatelj seznani člane sveta staršev, da Zakon o spremembah in dopolnitvah zakona o osnovni šoli predvideva, da se s 1. 9. 2013 začne postopno uvajanje tujega jezika v 1. razred. Dve leti naj bi potekalo postopno uvajanje, leta 2015 pa že kot obvezen predmet. Ravnatelj prosi svet staršev, da seznanijo ostale starše, da bodo seznanjeni, če bo potrebno ob prijavi na razpis tudi njihovo soglasje. Ker pa gre tu za starše bodočega 1. razreda, bi bilo smiselno na seje sveta staršev povabiti predstavnika sveta vrtca kot gosta.

Član sveta pohvali šolo in učitelja Francija Kranjca, ki je »zaslužen«, da so košarkarice OŠ Blanca področne prvakinje. Ravnatelj pove, da se dogovarjajo z občino, da bo denar za tovrstna tekmovanja po novem zagotovljen po dejanskih stroških, kar bo za šolo ugodno.

Starši so tudi veseli nad izračunano ceno za Šolo v naravi - del stroškov krije občina, del MIZŠK, del starši. Ravnatelj pove, da je cena glede na trenutne stroške, spremeni pa se lahko v primeru sprememb elementov šole v naravi.

19. 12. 2012 se bo na naši šoli delila odpisana šolska roba. Ravnatelj tudi pove, da sta dva učenca poškodovala šolsko steno-za pleskarska dela bosta račun poravnala učenca oz. njuni starši.

Seja je bila končana ob 18:40.

Gabrijela Lisec Petra Županc

zapisnikarica predsednica sveta staršev